Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 72. Zakona o komunalnom gospodarstvu („Narodne novine“ broj 68/18, 110/18 i 32/20) i članka 24. Statuta Općine Barban („Službene novine Općine Barban“ broj 22/13, 12/18, 60/21 i 4/22) Općinsko vijeće Općine Barban na sjednici održanoj dana 20. prosinca 2024. godine donosi

**PROGRAM**

**JAVNIH POTREBA DRUŠTVENIH DJELATNOSTI**

**ZA 2025. GODINU**

**Članak 1.**

Osnova za izradu ovog Programa javnih potreba društvenih djelatnosti nalazi se u zakonskim i podzakonskim aktima iz područja predškolskog odgoja, školstva, kulture, sporta, socijalne skrbi i zdravstva; odluka, zaključaka i programa Općine Barban; strateških dokumenata i obveza iz ugovornih odnosa.

**Članak 2.**

**1. PREDŠKOLSKI ODGOJ**

**1.1. UVODNE NAPOMENE**

Zakon o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) definira predškolski odgoj kao djelatnost koja obuhvaća programe odgoja, naobrazbe, zdravstvene zaštite, prehrane i socijalne skrbi djece.

Predškolski odgoj je sastavni dio sustava odgoja, naobrazbe i skrbi o djeci, a obuhvaća programe odgoja, naobrazbe, zdravstvene zaštite, prehrane i socijalne skrbi koji se ostvaruju u dječjim vrtićima te iznimno, u drugim ustanovama i udrugama.

Sukladno Zakonu o predškolskom odgoju i obrazovanju Općina Barban ima pravo i obavezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i naobrazbe te skrbi o djeci predškolske dobi radi zadovoljavanja tih potreba. Sve mjere vezane uz zadovoljavanje tih potreba utvrđuju se sukladno Zakonu o predškolskom odgoju i naobrazbi i Državnom pedagoškom standardu.

Programom javnih potreba u predškolskom odgoju Općine Barban utvrđuje se oblik, opseg, kvaliteta i način zadovoljavanja javnih potreba u djelatnosti predškolskog odgoja te skrbi o djeci predškolske dobi prema potrebama i interesima građana Općine Barban.

Prema Zakonu o predškolskom odgoju i obrazovanju djelatnost predškolskog odgoja financira se pretežito sredstvima proračuna lokalne i područne (regionalne) samouprave te sudjelovanjem roditelja u cijeni programa predškolskog odgoja u koje su uključena njihova djeca. Određeni programi kao što su posebni programi za djecu s teškoćama u razvoju sufinanciraju se iz sredstava Državnog proračuna.

Djelatnost predškolskog odgoja u Općini Barban odvija se jednoj ustanovi i to proračunskom korisniku Dječjem vrtiću Tratinčica. U okviru djelatnosti Dječjeg vrtića Tratinčica provodi se: desetosatni program, poludnevni šestosatni program i program predškole za djecu od navršene 2. godine života do polaska u školu. Rad vrtića odvija se na tri lokacije: Barban 133, Barban 150 i Cvitići 27, Sutivanac.

Osim financiranja rada Dječjeg vrtića Tratinčica, programom javnih potreba u predškolskom odgoju osiguravaju se sredstva za djelatnost vrtića drugih osnivača te za ostale programe u predškolskom odgoju.

**1.2. OPIS AKTIVNOSTI**

Proračunom Općine Barban za 2025. godinu osiguravaju se sredstva za sljedeće aktivnosti unutar programa javnih potreba u predškolskom odgoju:

**1.2.1. Dječji vrtić Tratinčica**

Iz Proračuna Općine Barban mjesečno se izdvajaju sredstva koja se odnose na bruto plaće, doprinose na plaće i ostale rashode za zaposlene te naknade za prijevoz na posao i s posla za sve zaposlenike u Dječjem vrtiću Tratinčica. Plaće i ostali rashodi za zaposlene planirani su sukladno Kolektivnom ugovoru i Pravilniku o unutarnjem ustrojstvu i načinu rada.

**1.2.2. Sufinanciranje djelatnosti vrtića drugih osnivača**

Općina Barban sufinancirat će dio ekonomske cijene smještaja djece u dječjim vrtićima drugih osnivača koji provode organizirani predškolski odgoj ili u obrtima za čuvanje djece (djelatnost dadilja). Za djecu s prebivalištem na području Općine Barban osiguravaju se, sukladno Odluci o izmjenama i dopunama Odluke o socijalnoj skrbi („Službene novine „Općine Barban broj 6/24) iz Proračuna sredstva u visini od 200,00 EUR mjesečno za djecu jasličke dobi ili za djecu nakon završene druge godine ako su mjesta u Dječjem vrtiću Tratinčica popunjena. Sredstva za ovu namjenu doznačavati će se drugim vrtićima odnosno obrtnicima mjesečno temeljem ispostavljenih računa.

**1.2.3. Ostali programi u predškolskom odgoju**

Program javnih potreba u predškolskom odgoju obuhvaća i programe za djecu predškolske dobi poput raznih manifestacija u vrtiću (obilježavanje Dječjeg tjedna i slično) te prosinačke svečanosti (koje uključuju novogodišnje poklon pakete i izvođenje predstave za djecu).

**1.3 PLANIRANA SREDSTVA**

U Proračunu Općine Barban za 2025. godinu planirani iznos od 420.000,00 EUR za javne potrebe u predškolskom odgoju raspoređuje se na sljedeći način:

|  |  |  |  |
| --- | --- | --- | --- |
| R.B. | NAZIV | Izvor financiranja | Planirana sredstva u 2025. (iznos EUR) |
| 1. | Dječji vrtić „Tratinčica“ | Nenamjenski prihodi i primici  Pomoći iz državnog proračuna | 367.000,00  33.000,00 |
| 2. | Sufinanciranje djelatnosti vrtića drugih osnivača | Nenamjenski prihodi i primici | 16.000,00 |
| 3. | Poklon paketi za djecu za božićne blagdane | Nenamjenski prihodi i primici | 4.000,00 |
| **UKUPNO PLANIRANA SREDSTVA** | | | **420.000,00** |

**2. OBRAZOVANJE**

**2.1. UVODNE NAPOMENE**

Pravna osnova za provođenje programa javnih potreba u obrazovanju je Zakon o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20). Programom javnih potreba u obrazovanju utvrđuju se javne potrebe u obrazovanju iznad razine potreba koje osigurava osnivač i visina sredstava koja se u 2025. godini osiguravaju u Proračunu Općine Barban za njihovo ostvarenje.

**2.2. OPIS AKTIVNOSTI**

Proračunom Općine Barban za 2025. godinu osiguravaju se sredstva za sljedeće aktivnosti unutar programa javnih potreba u obrazovanju:

**2.2.1. Produženi boravak u OŠ J. Filipovića Barban i OŠ V. Gortana Žminj (PO Sutivanac)**

Produženi boravak organiziran je Osnovnoj školi Jure Filipovića Barban za djecu nižih razreda. Program produženog boravka sufinancira se sukladno Odluci o sufinanciranju produženog boravka u osnovnoj školi Jure Filipovića Barban u školskoj 2024./2025. godini koju je donijelo Općinsko vijeće, i to za rad dvije učiteljice u produženom boravku.

Također, sukladno Odluci Općinskog vijeća Općine Barban sufinancira se i rad jedne učiteljice u produženom boravku u Osnovnoj školi Vladimira Gortana Žminj, Područni odjel Sutivanac, u školskoj 2024./2025.godini.

**2.2.2. Ostali programi u obrazovanju**

Za financiranje ostalih javnih potreba u osnovnom obrazovanju iznad razine koju osigurava osnivač, i to u prvom redu onih rashoda koji su u neposrednom interesu učenika osnovne škole, osiguravaju se sredstva za koje konkretnu namjenu određuje općinski načelnik na obrazloženi prijedlog OŠ J. Filipovića Barban.

Proračunom Općine Barban i u 2025. godini osiguravaju se sredstva za sufinanciranje kupnje radnih bilježnica i ostalog školskog pribora učenicima Osnovne škole Jure Filipovića Barban te ostalim učenicima drugih osnovnih škola s prebivalištem na području Općine Barban kao i sredstva za novogodišnje poklon pakete učenicima 1. i 2. razreda osnovne škole.

Nadalje, planiraju se sredstva i za sufinanciranje mjesečne karte za gradski prijevoz učenika s područja Općine Barban koji pohađaju srednje škole u Puli u kojima se nastava održava izvan užeg centra Pule sukladno Odluci o subvencioniranju gradskog prijevoza, kao i sredstva za sufinanciranje troškova prijevoza za učenike srednjih škola.

**2.2.3. Stipendiranje studenata**

Sukladno Odluci o broju stipendija, u akademskoj 2024./2025. godini Općina Barban dodjeljuje 20 redovnih studentskih stipendija. Mjesečni iznos redovne stipendije iznosi 200,00 EUR, a Kriteriji i uvjeti za dodjelu stipendija propisani su Pravilnikom za dodjelu stipendija. Stipendije se isplaćuju u periodu od siječnja do srpnja tekuće godine te se dodjeljuju za jednu akademsku godinu studija.

**2.3. PLANIRANA SREDSTVA**

U Proračunu Općine Barban za 2025. godinu planirani iznos od **115.000,00 EURA** za javne potrebe u obrazovanju raspoređuje se na sljedeći način:

|  |  |  |  |
| --- | --- | --- | --- |
| R.B. | NAZIV | Izvor financiranja | Planirana sredstva u 2025. (iznos EUR) |
| 1. | Produženi boravak u OŠ. J. Filipovića Barban i OŠ V. Gortana Žminj (PO Sutivanac) | Nenamjenski prihodi i primici | 30.000,00 |
| 2. | Sufinanciranje ostalih javnih potreba u osnovnom obrazovanju iznad razine koju osigurava osnivač | Nenamjenski prihodi i primici | 14.000,00 |
| 3. | Sufinanciranje troškova prijevoza za učenike srednjih škola | Nenamjenski prihodi i primici | 25.000,00 |
| 4. | Sufinanciranje troškova kupnje radnih bilježnica i ostalog školskog pribora učenicima osnovne škole Jure Filipovića Barban te ostalim učenicima osnovnih škola s prebivalištem na području Općine Barban za školsku godinu 2025./2026. | Nenamjenski prihodi i primici | 6.000,00 |
| 5. | Stipendiranje studenata | Nenamjenski prihodi i primici | 40.000,00 |
| **UKUPNO PLANIRANA SREDSTVA** | | | **115.000,00** |

**3.1. UVODNE NAPOMENE**

Pravna osnova za provođenje programa javnih potreba u kulturi je Zakon o kulturnim vijećima i financiranju javnih potreba u kulturi („Narodne novine“ broj 83/22), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ 26/15 i 37/21), Zakon o udrugama (Narodne novine“ broj 74/14, 70/17 i 98/19). Programom se utvrđuju javne potrebe u kulturi od lokalnog značenja i visina sredstava koja se u 2025. godini osigurava u Proračunu Općine Barban za njihovo ostvarenje.

**3.2. OPIS AKTIVNOSTI**

Proračunom Općine Barban za 2025. godinu osiguravaju se sredstva za sljedeće aktivnosti unutar programa javnih potreba u kulturi:

**3.2.1. Podrška programima udruga u kulturi**

Raspored sredstava po nositeljima za programe, projekte, manifestacije i aktivnosti utvrdit će se provedbom Javnog poziva, sukladno Zakonu o kulturnim vijećima i financiranju javnih potreba u kulturi, te iskazati u Odluci o dodjeli financijskih sredstava koja se donosi nakon usvajanja Proračuna. Javne potrebe u kulturi za koje se osiguravaju sredstva u Proračunu Općine Barban jesu kulturne djelatnosti, aktivnosti, projekti, programi i manifestacije u kulturi od interesa za Općinu Barban.

**3.2.2. Manifestacija „Trka na prstenac“**

U 2025. godini održava se 50. Trka na prstenac. Trodnevna je to manifestacija od iznimnog značaja za Općinu Barban te su proračunom planirana određena sredstva za organizaciju iste.

**3.3 KULTURA**

U Proračunu Općine Barban za 2025. godinu planirani iznos od 50.000,00 EURA za javne potrebe u obrazovanju raspoređuje se na sljedeći način:

|  |  |  |  |
| --- | --- | --- | --- |
| R.B. | NAZIV | Izvor financiranja | Planirana sredstva u 2025. (iznos EUR) |
| 1. | Podrška programima udruga u kulturi | Nenamjenski prihodi i primici | 35.000,00 |
| 2. | Manifestacija  „50 Trka na prstenac“ | Nenamjenski prihodi i primici | 15.000,00 |
| **UKUPNO PLANIRANA SREDSTVA** | | | **50.000,00** |

**4. SPORT**

**4.1. UVODNE NAPOMENE**

Pravna osnova za provođenje programa javnih potreba u sportu je Zakon o sportu („Narodne novine“ broj 141/22).

Javne potrebe sporta za područje Općine Barban za koje se sredstva planiraju iz Proračuna Općine jesu aktivnosti, poslovi i djelatnosti za koje je određeno da su:

 poticanje razvoja i promocija sporta,

 provođenje sportskih aktivnosti djece, mladeži i studenata,

 djelovanje sportskih udruga, sportskih zajednica i sportskih saveza,

 sportska priprema, domaća i međunarodna natjecanja te opća i posebna zdravstvena zaštita sportaša,

 školovanje i osposobljavanje stručnog kadra u sportu,

 zapošljavanje osoba za obavljanje stručnih poslova u sportu,

 sportska stipendija,

 sportskorekreativne aktivnosti građana,

 sportske aktivnosti djece s teškoćama u razvoju te parasportaša i gluhih sportaša,

 planiranje, izgradnja, održavanje i korištenje sportskih građevina značajnih za jedinicu lokalne samouprave.

**4.2. OPIS AKTIVNOSTI**

Podrška sportskim klubovima koji djeluju na području Općine Barban pruža se putem Sportske zajednice Općine Barban kojoj se dodjeljuju financijska sredstva temeljem zahtjeva i sukladno financijskim mogućnostima i realizaciji Proračuna. Sportska zajednica Općine Barban potom raspisuje Javni poziv za financiranje programa, projekata i manifestacija od interesa za opće dobro u području sporta početkom godine.

**4.3. PLANIRANA SREDSTVA**

U Proračunu Općine Barban za 2025. godinu planirani iznos od **60.000,00 EUR** za javne potrebe u sportu raspoređuje se na sljedeći način:

|  |  |  |  |
| --- | --- | --- | --- |
| R.B. | NAZIV AKTIVNOSTI | Izvor financiranja | Planirana sredstva u 2025. (iznos EUR) |
| 1. | Sufinanciranje rada Sportske zajednice Općine Barban | Nenamjenski prihodi i primici | 60.000,00 |
| **UKUPNO PLANIRANA SREDSTVA** | | | **60.000,00** |

**5. SOCIJALNA SKRB I ZDRAVSTVO**

**5.1. UVODNE NAPOMENE**

Pravna osnova za provođenje programa javnih potreba u području socijalne skrbi i zdravstvene zaštite Općine Barban je Zakon o socijalnoj skrbi, Zakon o Crvenom križu, Odluka o socijalnoj skrbi, Zakon o udrugama, Pravilnik o financiranju programa, projekata i manifestacija od interesa za opće dobro koje provode udruge na području Općine Barban. Zakonom o socijalnoj skrbi („Narodne novine“ broj 18/22, 46/22 i 119/22) uređena je djelatnost socijalne skrbi, financiranje socijalne skrbi, prava i socijalne usluge u sustave socijalne skrbi i postupci za njihovo ostvarivanje, korisnici, sadržaj i način obavljanja djelatnosti socijalne skrbi, kao i obveze jedinice lokalne samouprave, navedene u članku 289. citiranog Zakona.

Opći cilj koji se namjerava ostvariti provođenjem Programa javnih potreba iz područja socijalne skrbi i zdravstva jest kvalitetno zadovoljavanje javnih potreba građana, uz što racionalnije korištenje proračunskih sredstava, pri čemu je na prvom mjestu ostvarivanje cjelovite brige o socijalno ugroženim, nemoćnim i drugim potrebitim osobama.

**5.2. OPIS AKTIVNOSTI**

Program javnih potreba u socijalnoj skrbi i zdravstvenoj zaštiti obuhvaća niz aktivnosti koje provodi Jedinstveni upravni odjel Općine Barban, a usmjeren je na mještane slabijeg imovinskog stanja, s ciljem osiguranja višeg standarda socijalne zaštite od onoga koji je propisan i kojeg osiguravaju tijela i institucije na državnoj razini.

**5.2.1. Prava iz Odluke o socijalnoj skrbi**

Odlukom o socijalnoj skrbi korisnici mogu ostvariti sljedeća prava:

 naknada za troškove stanovanja,

 novčana naknada za novorođeno dijete,

 subvencija učešća u cijeni programa predškolskog odgoja,

 subvencija učešća u cijeni školske marende,

 naknada za troškove prijevoza djeteta s teškoćama u razvoju i osobe s invaliditetom,

 naknada umirovljenicima s niskim primanjima (božićnica),

 usluga pomoći u kući,

 dnevni topli obrok,

 naknada za pogrebne troškove,

 jednokratna naknada.

Uvjeti i kriteriji za ostvarivanje navedenih prava propisani su Odlukom o socijalnoj skrbi.

**5.2.2. GD Crveni križ – Služba traženja, javne ovlasti i redovne djelatnosti**

Sukladno Zakonu o Hrvatskom crvenom križu („Narodne novine“ broj 71/10 i 136/20) u proračunu se moraju osigurati sredstva na za rad i djelovanje Službe traženja i javne ovlasti te redovnu djelatnost Crvenog križa koje provodi Gradsko društvo Crvenog križa Pula.

**5.2.3. Sufinanciranje nabave vozila za prijevoz osoba s invaliditetom**

Istarska županija zajedno s gradovima i općinama iz područja južne Istre sklopili su s Društvom osoba s tjelesnim invaliditetom južne Istre (DOSTI) Sporazum o sufinanciranju nabave specijalnog vozila za prijevoz osoba s invaliditetom smanjenje pokretljivosti. Temeljem navedenog sporazuma Općina Barban preuzela je obvezu sufinanciranja nabave vozila kroz 5 godina.

**5.2.4. Podrška programima udruga u socijalnoj skrbi i zdravstvu**

Cilj provođenja ove aktivnosti je osiguranje podrške radu udrugama na području Općine Barban koje za svoje korisnike, osobe s invaliditetom te starije i nemoćne osobe provode raznovrsne programe socijalne, psihosocijalne i zdravstvene zaštite.

Udruge mogu svoje programe prijaviti na Javni poziv za financiranje programa, projekata i manifestacija od interesa za opće dobro koje provode udruge na području Općine Barban koji se raspisuje početkom svake godine.

**5.2.5. Sufinanciranje dodatnog tima hitne medicinske pomoći Zavoda za hitnu medicinu Istarske županije**

Sufinanciranjem dodatnog tima hitne medicinske pomoći omogućava se održavanje postignutog standarda u pružanju hitne medicinske pomoći svim stanovnicima tijekom cijele godine te podizanje standarda u pružanju zdravstvene usluge svim stanovnicima i turistima tijekom turističke sezone.

**5.2.6. Kreditna obveza za adaptaciju i opremanje Odjela za dječju rehabilitaciju u Specijalnoj bolnici za ortopediju i rehabilitaciju „Martin Horvat“ Rovinj-Rovigno**

Općina Barban, Specijalna bolnica Rovinj, Istarska županija te gradovi i općine u Istarskoj županiji sklopit će Sporazum o sufinanciranju kreditne obveze za adaptaciju i opremanje Odjela za dječju rehabilitaciju u Specijalnoj bolnici za ortopediju i rehabilitaciju „Martin Horvat“ Rovinj-Rovigno. Iznos dijela preuzete kreditne obveze za Općinu Barban iznosi 17.541,45 EUR u razdoblju od 2023. do 2034. godine.

**5.2.7. Sufinanciranje- Centar podrške CP521**

Općina Barban planira iznosom od 2.500,00 eura financirati rad Centra podrške CP521 koji pruža socijalne usluge savjetovanja i pomaganja, organiziranja različitih aktivnosti i psihosocijalne podrške.

**5.3 SOCIJALNA SKRB I ZDRAVSTVO**

U Proračunu Općine Barban za 2025. godinu planirani iznos od **80.000,00 EURA** za javne potrebe u obrazovanju raspoređuje se na sljedeći način:

|  |  |  |  |
| --- | --- | --- | --- |
| R.B. | NAZIV AKTIVNOSTI | Izvor financiranja | Planirana sredstva u 2025. (iznos EUR) |
| 1. | Naknada za troškove stanovanja | Nenamjenski prihodi i primici | 2.000,00 |
| 2. | Novčana naknada za novorođeno dijete | Nenamjenski prihodi i primici | 8.000,00 |
| 3. | Subvencija učešća u cijeni programa predškolskog odgoja | Nenamjenski prihodi i primici | 7.000,00 |
| 4. | Subvencija učešća u cijeni školske marende | Nenamjenski prihodi i primici | 2.000,00 |
| 5. | Naknada za troškove prijevoza djeteta s teškoćama u razvoju i osobe s invaliditetom | Nenamjenski prihodi i primici | 5.000,00 |
| 6. | Naknada umirovljenicima s niskim primanjima | Nenamjenski prihodi i primici | 7.500,00 |
| 7. | Financiranje rada - Centar podrške CP521 | Nenamjenski prihodi i primici | 2.500,00 |
| 8. | Naknada za pogrebne troškove | Nenamjenski prihodi i primici | 600,00 |
| 9. | Dnevni topli obrok | Nenamjenski prihodi i primici | 1.000,00 |
| 10. | Jednokratna naknada | Nenamjenski prihodi i primici | 3.000,00 |
| 11. | Pomoći u kući | Nenamjenski prihodi i primici | 13.000,00 |
| 12. | GD Crveni križ – Služba traženja, javne ovlasti i redovne djelatnosti | Nenamjenski prihodi i primici | 10.400,00 |
| 13. | Sufinanciranje nabave vozila za prijevoz osoba s invaliditetom | Nenamjenski prihodi i primici | 500,00 |
| 14. | Podrška programima udruga u socijalnoj skrbi i zdravstvu | Nenamjenski prihodi i primici | 6.000,00 |
| 15. | Sufinanciranje dodatnog tima hitne medicinske pomoći Zavoda za hitnu medicinu Istarske županije | Nenamjenski prihodi i primici | 9.700,00 |
| 16. | Sufinanciranje otplate kredita za Specijalnu bolnicu za ortopediju i rehabilitaciju „Martin Horvat“ Rovinj-Rovigno | Nenamjenski prihodi i primici | 1.800,00 |
| **UKUPNO PLANIRANA SREDSTVA** | | | **80.000,00** |

**Članak 3.**

Sredstva potrebna za ostvarivanje ovoga Programa utvrđuju se u ukupnom iznosu od **725.000,00 eura.**

Sredstva iz stavka 1. ovoga članka osiguravaju se iz izvora nenamjesnki prihodi i primici.

Članak 4.

Ovaj Program objavit će se u „Službenim novinama Općine Barban“, a stupa na snagu 1. siječnja 2025. godine.

KLASA: 400-08/24-01/10

URBROJ: 2163-12-02/01-24-4

Barban, 20. prosinca 2024.godine

**OPĆINSKO VIJEĆE OPĆINE BARBAN**

**PREDSJEDNIK**

**Andi Kalčić**